Πρόταση κανονισμού (ΕΚ) του Συμβουλίου για την παράταση, το 1995, της εφαρμογής του κανονισμού (ΕΟΚ) αριθ. 3833/90 περί εφαρμογής των γενικευμένων δασμολογικών προτιμήσεων για ορισμένα γεωργικά προϊόντα καταγωγής αναπτυσσομένων χωρών (94/C 333/07) COM(94) 337 τελικό - 94/0210(ACC)

(Υποβλήθηκε από την Επιτροπή στις 19 Σεπτεμβρίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 113,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, στο πλαίσιο της διάσκεψης των Ηνωμένων Εθνών για το εμπόριο και την ανάπτυξη (CNUCED) η Ευρωπαϊκή Κοινότητα υπέβαλε προσφορά για τη χορήγηση δασμολογικών προτιμήσεων ως προς ορισμένα γεωργικά προϊόντα των κεφαλαίων 1 έως 24 του κοινού δασμολογίου, καταγωγής των αναπτυσσόμενων χωρών 7 ότι η προτιμησιακή μεταχείριση που προβλέπεται από την προσφορά αυτή, συνίσταται αφενός, για ορισμένα εμπορεύματα υποκείμενα στο καθεστώς συναλλαγών που καθορίζονται από τον κανονισμό (ΕΟΚ) αριθ. 3033/80 (1), στη μείωση του σταθερού στοιχείου της επιβάρυνσης που ισχύει για τα εμπορεύματα δυνάμει του εν λόγω κανονισμού και αφετέρου, για τα προϊόντα που υπάγονται στον ενιαίο δασμό, σημείωση αυτού του δασμού 7 ότι οι προτιμησιακές εισαγωγές για τα εν λόγω προϊόντα θα μπορούν να πραγματοποιούνται γενικά χωρίς ποσοτικό περιορισμό 7

ότι, κατά την ένατη σύνοδο της ειδικής επιτροπής προτιμήσεων της CNUCED, αναγνωρίστηκε ο θετικός ρόλος του συστήματος, προκειμένου να βελτιωθεί η πρόσβαση των αναπτυσσόμενων χωρών στις αγορές των χωρών που παρέχουν προτιμήσεις 7 ότι, στα πλαίσια του οργανισμού αυτού, αναγνωρίστηκε ότι οι στόχοι του συστήματος γενικευμένων προτιμήσεων δεν θα έχουν πλήρως επιτευχθεί ως το τέλος του 1980 και ότι, επομένως, θα πρέπει να παραταθεί η διάρκεια του πέραν της αρχικής περιόδου, ενώ μια σφαιρική αναθεώρηση του εν λόγω συστήματος θα πρέπει να γίνει το 1990 7

ότι τα βιομηχανικά θέματα του κοινοτικού σχήματος γενικευμένων προτιμήσεων, αποτελούν αντικείμενο κανονισμού που εφαρμόζεται επί τρία έτη και βασίζεται στις δεκαετείς γενικές κατευθύνσεις τις οποίες ενέκρινε η Κοινότητα 7 ότι, δεδομένης της ιδιαιτερότητας της εφαρμογής των αποτελεσμάτων του Γύρου της Ουρουγουάης για τα προϊόντα που αφορά ο εν λόγω κανονισμός, φαίνεται αδύνατο να προβλεφθεί κανονισμός που βασίζεται στις νέες δεκαετείς γενικές κατευθύνσεις για τα εν λόγω προϊόντα προ του τέλους του 1995 7 ότι πρέπει, επομένως, να παραταθεί προσωρινά, με ορισμένες συγκεκριμένες βελτιώσεις, το σχήμα το οποίο ισχύει για τα προϊόντα, εν αναμονή ενός νέου γεωργικού σχήματος το οποίο θα εφαρμοστεί από 1ης Ιανουαρίου 1996 7

ότι οι χώρες οι οποίες έχουν αναλάβει αποτελεσματικά προγράμματα καταπολέμησης της παραγωγής και του παράνομου εμπορίου ναρκωτικών πρέπει να εξακολουθήσουν να επωφελούνται ευνοϊκότερου καθεστώτος, από αυτό που ήδη τους είχε παραχωρηθεί στο πλαίσιο του προηγούμενου σχήματος 7 ότι οι χώρες αυτές, στις οποίες πρέπει να προστεθεί η Βενεζουέλα, με εξαίρεση τα αλιευτικά προϊόντα θα επωφεληθούν, όπως και κατά το παρελθόν, απαλλαγής των δασμών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι διατάξεις των κανονισμών (ΕΟΚ) αριθ. 3833/90, (ΕΟΚ) αριθ. 3835/90 και (ΕΟΚ) αριθ. 3900/91 περί της εφαρμογής των γενικευμένων δασμολογικών προτιμήσεων σε ορισμένα γεωργικά προϊόντα καταγωγής των αναπτυσσομένων χωρών, εφαρμόζονται, τηρουμένων των αναλογιών, για την περίοδο από την 1η Ιανουαρίου μέχρι τις 31 Δεκεμβρίου 1995.

Οι παραπομπές σε καθορισμένες ημερομηνίες το 1991 και 1992 στους κανονισμούς που αναφέρονται στο πρώτο εδάφιο, γίνονται στις αντίστοιχες ημερομηνίες του 1995 και 1996.

Άρθρο 2

Το πρώτο εδάφιο της παραγράφου 4 του άρθρου 1 του κανονισμού (ΕΟΚ) αριθ. 3833/90, αντικαθίσταται από το ακόλουθο κείμενο:

«Η υπαγωγή στο ευεργέτημα του προτιμησιακού καθεστώτος που θεσπίζεται από τον παρόντα κανονισμό εξαρτάται από την τήρηση των κανόνων καταγωγής των προϊόντων που καθορίζονται σύμφωνα με τη διαδικασία την οποία προβλέπει το άρθρο 249 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί του κοινοτικού τελωνειακού κώδικα (Ή).

(Ή) ΕΕ αριθ. L 302 της 19. 10. 1992, σ. 1.»

Άρθρο 3

Το άρθρο 3 του κανονισμού (ΕΟΚ) αριθ. 3835/90 τροποποιείται ως εξής:

«Άρθρο 3

1. Αναστέλλονται πλήρως οι δασμοί του κοινού δασμολογίου για τα προϊόντα καταγωγής Βολιβίας, Κολομβίας, Ισημερινού, Περού και Βενεζουέλας που απαριθμούνται στο παράρτημα του παρόντος κανονισμού. Το άρθρο 1 παράγραφος 4 και τα άρθρα 7 έως 12 του κανονισμού (ΕΟΚ) αριθ. 3833/90, με την επιφύλαξη της είσπραξης των πρόσθετων δασμών που ενδεχομένως επιβάλλονται, εφαρμόζονται στις χώρες αυτές και στα προϊόντα που απαριθμούνται στο παράρτημα του παρόντος κανονισμού. Εντούτοις, η Βενεζουέλα δεν επωφελείται των προτιμήσεων οι οποίες ισχύουν για τα προϊόντα του κεφαλαίου 3 και των κωδικών ΣΟ 1604 και 1605. Αυτά τα προϊόντα δικαιούνται τις προτιμήσεις που αναφέρονται στο παράρτημα ΙΙ του κανονισμού (ΕΟΚ) αριθ. 3833/90.

2. Η Βολιβία, η Κολομβία, ο Ισημερινός, το Περού και η Βενεζουέλα αποσύρονται από τον κατάλογο των χωρών που απαριθμούνται στο παράρτημα ΙΙΙ του κανονισμού (ΕΟΚ) αριθ. 3833/90.»

Άρθρο 4

Το άρθρο 7 του κανονισμού (ΕΟΚ) αριθ. 3833/90 συμπληρώνεται από την ακόλουθη παράγραφο:

«2. Για τα προϊόντα του κωδικού ΣΟ 0603 10, καταγωγής των χωρών που αναφέρονται στο άρθρο 3 του κανονισμού (ΕΟΚ) αριθ. 3835/90, η αναφερόμενη στην ανωτέρω παράγραφο 1 ποσότητα ισούται με τον όγκο των εξαγωγών μιας από τις εν λόγω χώρες, προς την Κοινότητα, ο οποίος αντιστοιχεί στο μεγαλύτερο όγκο των τεσσάρων ετών που προηγούνται της έναρξης ισχύος του παρόντος κανονισμού.»

Άρθρο 5

Στο παράρτημα ΙΙ του κανονισμού (ΕΟΚ) αριθ. 3833/90, το ποσοστό των δασμών, εκτός των προϊόντων με τους αύξοντες αριθμούς 52.1770, 52.1840, 52.1920, 52.1930, μειώνεται σε 4 % για τα προϊόντα με αύξοντα αριθμό 52.0520 και σε 25% για τα προϊόντα με αύξοντα αριθμό 52.3790.

Τα προϊόντα των αυξόντων αριθμών 52.2350 και 52.2420 διαγράφονται από το παράρτημα ΙΙ.

Άρθρο 6

Ο παρών κανονισμός αρχίζει να ισχύει την 1η Ιανουαρίου 1995 και εφαρμόζεται για ένα έτος.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 323 της 29. 11. 1980, σ. 1.